CELEX: 32020D2136
Language: lv
Date: 2020-12-14 00:00:00
Title: Padomes Lēmums (ES) 2020/2136 (2020. gada 14. decembris), ar ko pieņem Padomes nostāju par otro Eiropas Savienības 2021. finanšu gada vispārējā budžeta projektu

18.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 430/14
               
            
         PADOMES LĒMUMS (ES) 2020/2136
         (2020. gada 14. decembris),
         ar ko pieņem Padomes nostāju par otro Eiropas Savienības 2021. finanšu gada vispārējā budžeta projektu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 314. panta 3. punktu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu,
         tā kā:
         
                     (1)
                  
                  
                     Komisija 2020. gada 10. decembrī iesniedza priekšlikumu par otro Eiropas Savienības 2021. finanšu gada vispārējā budžeta projektu (1).
                  
               
                     (2)
                  
                  
                     Padome izskatīja Komisijas priekšlikumu, lai ieņemtu nostāju, kas attiecībā uz ieņēmumiem atbilstu Padomes Lēmumam 2014/335/ES, Euratom (2014. gada 26. maijs) par Eiropas Savienības pašu resursu sistēmu (2) un attiecībā uz izdevumiem atbilstu vienošanās saturam, ko 2020. gada 10. novembrī principā panāca par daudzgadu finanšu shēmu 2021.–2027. gadam.
                  
               
                     (3)
                  
                  
                     Ņemot vērā, ka Padomes nostāja par otro Eiropas Savienības 2021. finanšu gada vispārējā budžeta projektu ir jāpieņem pēc iespējas drīz, lai budžetu galīgajā redakcijā varētu pieņemt pirms 2021. finanšu gada sākuma, tādējādi nodrošinot Savienības darbības nepārtrauktību, ir pamatoti saskaņā ar Padomes reglamenta 3. panta 3. punktu samazināt astoņu nedēļu termiņu attiecībā uz informāciju valstu parlamentiem, kā noteikts 1. protokola 4. pantā,
                  
               IR PIEŅĒMUSI ŠO LĒMUMU.
         
            Vienīgais pants
            Padome 2020. gada 14. decembrī pieņēma Padomes nostāju par otro Eiropas Savienības 2021. finanšu gada vispārējā budžeta projektu.
            Viss teksts informācijai vai lejupielādei ir pieejams Padomes tīmekļa vietnē – http://www.consilium.europa.eu/.
         
         
            Briselē, 2020. gada 14. decembrī.
            
               
                  Padomes vārdā –
               
               
                  priekšsēdētājs
               
               M. ROTH
            
         
         
            (1)  COM(2020) 839 final.
         
            (2)  OV L 168, 7.6.2014., 39. lpp.